**15.02.2023 г. ДО**

**г-н росен христов**

**Министър на енергетиката**

**копие до**

**д-р инж. росица карамфилова**

**министър на околната среда и водите**

**г-н огнян михайлов**

**областен управител - областна администрация видин**

**ОТ**

**БОЯН МИНКОВ**

**ПРЕДСЕДАТЕЛ НА ОБЩИНСКИ СЪВЕТ - БЕЛОГРАДЧИК**

**декларация**

Възражение

Относно: ОТКРИВАНЕ НА ПРОИЗВОДСТВО ПО ПРЕДОСТАВЯНЕ НА РАЗРЕШЕНИЕ ЗА ТЪРСЕНЕ И ПРОУЧВАНЕ НА МЕТАЛНИ ПОЛЕЗНИ ИЗКОПАЕМИ В ПЛОЩ „ЗБ-1“, ОБЛАСТ ВИДИН И ОБЛАСТ МОНТАНА

Уважаеми Господа,

Обръщам се към Вас от името на общинските съветници и жителите на община Белоградчик, за да изкажа сериозното им безпокойство и гражданско възражение срещу откритото производство по предоставяне на разрешение за търсене и проучване на подземни богатства по чл. 2, ал. 1, т. 1 от ЗПБ – метални полезни изкопаеми в площ „ЗБ-1“, разположена на територията на общини Чупрене и Белоградчик, област Видин и община Чипровци, област Монтана и описана със следните координати в координатна система БГС 2005, зона 35:

|  |  |  |
| --- | --- | --- |
| № | Х [m] | Y [m] |
| 1 | 4833491 | 136785 |
| 2 | 4835625 | 143535 |
| 3 | 4827378 | 151530 |
| 4 | 4827250 | 154329 |
| 5 | 4825672 | 157289 |
| 6 | 4818473 | 162320 |
| 7 | 4815746 | 160867 |
| 8 | 4816375 | 158237 |
| 9 | 4819859 | 150058 |
| 10 | 4823036 | 149929 |
| 11 | 4826454 | 140401 |

Определената за изкопни дейности, с цел проучването на наличие на метални полезни изкопаеми, площ „ЗБ-1“, **попада изцяло в Натура 2000**, зона „Западна Стара планина и Предбалкан“. Освен това, тя е в близост до няколко защитени местности от национално значение. Същата е част и от бъдещия Природен Парк „Западен Балкан“, за който е внесено проектно предложение в МОСВ.

Посочените екологични параметри са само част от притесненията на местната общност за съхраняването на природата в региона. **Жителите на Белоградчик са силно обезпокоени и от негативното въздействие на подобна дейност**, включваща евентуалното ежедневно използване на тежка изкопна техника, експлоатирането на и без това нарушената инфраструктура около селата Стакевци, Чупрене, Горни лом и др., шумовите технологични мероприятия и всички останали негативни замърсяващи последствия.

Община Белоградчик е с основен отрасъл Туризъм и **предвиденото търсене и проучване на подземни богатства е в основен разрез с политиката ѝ за привличане на все повече посетители**, търсещи почивка в спокоен и девствен регион, отдалечен от каквато и да било изкопна дейност. Белоградчишкият скален венец е уникален природен феномен и посещението му от максимален брой туристи не само от страната, но и от чужбина, е от особено значение за икономическото и социално развитие на жителите на общината. Затова, те са в готовност да защитят исканията си за отмяна на решението на Министерството на енергетиката и с евентуални **бъдещи протестни действия**.

Вярвам, че декларацията на възражение ще бъде взета под внимание и нуждите на този беден, но съхранен регион, ще бъдат уважени!

Екипът на Общински съвет - Белоградчик oчаква Вашия отговор в най-скоро време, за да го представи на гражданите на Северозападна България.

С уважение,

Боян Минков